ડૉ.આંબેડકર પોતે સક્ષમ નેતા હોવા છતાં પણ તેમણે સંયુક્ત નેતૃત્વની ભાવનાના સિધ્ધાંતને સ્વીકાર્યો. એમની વ્યકિતપુજા કરતા કેટલાક કાર્યકર્તાઓને તેઓએ સમજાવ્યું કે વ્યકિતપુજા સમાજના અધઃપતન અને સરમુખત્યારશાહીને જ જન્મ આપે છે. કોઈ પણ વ્યકિત ભલે ગમે તેટલો મહાન કેમ ના હોય પરંતુ આપણી સ્વતંત્રતા એના હાથમાં ક્યારેય ન સોંપવી જોઈએ. આપણે આપણી સ્વતંત્રતા કોઈપણ મહાપુરુષના ચરણે ન ધરી દેવી જોઈએ અને ન તો તેને એટલા અધિકારો આપવા જોઈએ કે તે આપણી વિચારધારાને પોતાના પગ તળે કચડી નાંખે..!!